**Kisbér Város Polgármestere**

**ELŐTERJESZTÉS**

Kisbér Város Önkormányzat Képviselő-testülete

**2025. július 28-ai rendkívüli** ülésére

Tárgy: Batthyány tér 4/B. előtti járda

**Tisztelt Képviselő-testület!**

A Batthyány tér 4/B. szám alatti tömblakás lakóinak járda helyreállítása kapcsán írt megkeresését több ízben tárgyalták már, legutóbb a 238/2025. (V.23.) KVÖKt. határozatban döntöttek arról, hogy a Kisbéri Városigazgatóság a balesetveszély elhárítási munkálatokat haladéktalanul végezze el, továbbá a jelenlegi szélesség megtartásával a beton felületet térkő burkolattal lássa el. Amennyiben a munkaerő-kapacitása nem teszi lehetővé a munkálatok elvégzését, úgy utasították a Kisbéri Közös Önkormányzati Hivatalt, hogy a fenti munkálatokat a Gádor Építőipari Tervező és Szolgáltató Kft-től rendelje meg az ajánlatukban rögzített bruttó 1.750.000.- Ft vállalási áron. Továbbá kérték, hogy tárgyalásokat folytassunk a lakóközösséggel a felmerült költségekben való anyagi szerepvállalásuk vonatkozásában.

Időközben Nedoba Margit közös képviselő a mellékelt levelet küldte, melyben vállalják a járdaépítést, csak a szükséges anyagok biztosítását kérik az önkormányzattól.

A Városigazgatóság a kért anyagokat beárazta, egy konténerrel számolva bruttó 289.900,- Ft.. A térkövet megnézték, két színből, de egy fajtából tudják a kért mennyiséget biztosítani.

A korábban a hivatal által bekért ajánlatok és a lakóközösség által kért anyagok ára közötti különbség egy része abból adódik, hogy mi a járdát olyan rétegrenddel kértük kialakítani, hogy azon szükség esetén a mentő is be tudjon hajtani, mert a közös képviselő elmondása szerint az épület csak innen közelíthető meg gépjárművel, a mentő mellett a költözésekkor is ezt használják az épület megközelítésére.

Kérem Tisztelt Képviselő-testületet, hogy a Batthyány tér 4/B. tömb lakóinak kérését megvitatni szíveskedjen!

Kisbér, 2025. július 24.

 Sinkovicz Zoltán s.k. Pápai Mónika s.k.

 polgármester referens

**Határozati javaslat:**

Kisbér Város Önkormányzat Képviselő-testülete

elfogadja a 2870 Kisbér, Batthyány tér 4/B. szám alatti tömblakás előtti közterületi járda javítása kapcsán a tömblakás lakóközösségének javaslatát, mely szerint a járda javítását a lakók saját erőből megoldják, azzal, hogy a javításhoz kapcsolódó minden felelősséget a lakóközösségnek kell viselnie.

a lakóközösség által a javításhoz kért anyagokat (42 m szegélykő, 65 m2 térkő, 3 m3 kétszer rostált homok, 30 zsák Hobby beton, konténer sittnek) a Kisbéri Városigazgatóság útján biztosítja azzal, hogy a térkő a Városigazgatóság telephelyén fellelhető, két színből álló, bontott építőanyag.

**Határidő:** azonnal

**Felelős:** Csejtei Johanna mb. igazgató